Document ID: 31997R2432

ΚΑΝΟΝΙΣΜΟΣ (ΕΚ) αριθ. 2432/97 ΤΗΣ ΕΠΙΤΡΟΠΗΣ της 8ης Δεκεμβρίου 1997 περί τροποποιήσεως του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (3), και ιδίως το άρθρο 1 παράγραφος 1,
Εκτιμώντας:
ότι στον κανονισμό (ΕΚ) αριθ. 1600/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1873/97 (5), προβλέπονται στο άρθρο 13 στοιχείο α) οι όροι τους οποίους πρέπει να πληρούν οι αιτούντες για πιστοποιητικά εισαγωγής στο πλαίσιο των δασμολογικών ποσοστώσεων που αναφέρονται στις συμφωνίες GATT/ΠΟΕ που δεν διευκρινίζονται ανά χώρα προέλευσης 7 ότι αποδείχθηκε ότι, αφενός, οι όροι αυτοί δεν ορίζονται κατά τρόπο που να εξασφαλίζει την ενιαία εφαρμογή σε όλα τα κράτη μέλη, και αφετέρου, για να περιορισθούν οι αιτήσεις κερδοσκοπικού χαρακτήρα πρέπει να εφαρμοστεί πιο περιοριστική προσέγγιση 7 ότι, επομένως, πρέπει να προσαρμοστεί ο κανονισμός 7
ότι η επιτροπή διαχείρισης γάλακτος και γαλακτοκομικών προϊόντων δεν εξέδωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 1600/95, στο άρθρο 13 το στοιχείο α) αντικαθίσταται από το ακόλουθο κείμενο:
«α) ο αιτών για πιστοποιητικό εισαγωγής πρέπει, κατά την υποβολή της αίτησης, να αποδείξει στις αρμόδιες αρχές του σχετικού κράτους μέλους, ότι κατά τη διάρκεια των τελευταίων 12 μηνών τουλάχιστον εισάγει στην Κοινότητα ή/και εξάγει από την Κοινότητα τακτικά γάλα ή γαλακτοκομικά προϊόντα. Ωστόσο, οι έμποροι λιανικής πώλησης ή οι ιδιοκτήτες εστιατορίων που πωλούν τα προϊόντα τους στον τελικό καταναλωτή δεν μπορούν να επωφεληθούν του καθεστώτος 7»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1997.

Labels: 3
17